

VLADA REPUBLIKE HRVATSKE

Zagreb, 22. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predlagatelj:** Ministarstvo državne imovine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predmet:** Prijedlog uredbe o izmjenama i dopuni Uredbe o unutarnjem ustrojstvu Ministarstva državne imovine

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 PRIJEDLOG

Na temelju članka 54. stavka 1., a u vezi s člankom 65. stavkom 3. Zakona o sustavu državne uprave („Narodne novine“, br. 66/19), Vlada Republike Hrvatske je na sjednici održanoj \_\_\_\_ kolovoza 2019. godine donijela

**U R E D B U**

**o izmjenama i dopuni Uredbe o unutarnjem ustrojstvu**

**Ministarstva državne imovine**

Članak 1.

U Uredbi o unutarnjem ustrojstvu Ministarstva državne imovine („Narodne novine“, br. 8/17) u članku 42. stavak 4. briše se.

Članak 2.

U članku 43. dodaje se novi stavak 2. koji glasi:

„Radom upravne organizacije ustrojene u sastavu ministarstva upravlja ravnatelj.“

Dosadašnji stavci 2. do 6. postaju stavci 3. do 7.

Članak 3.

U članku 44. stavak 2. mijenja se i glasi:

„Ravnatelji za svoj rad odgovorni su nadležnom državnom tajniku, ministru i Vladi Republike Hrvatske“.

U stavcima 6., 8. i 10. riječi: „pomoćniku ministra“ zamjenjuju se riječima: „ravnatelju“.

Članak 4.

Okvirni broj državnih službenika i namještenika u Ministarstvu državne imovine prikazan u tablici koja je sastavni dio Uredbe o unutarnjem ustrojstvu Ministarstva državne imovine („Narodne novine", br. 8/17) zamjenjuje se Okvirnim brojem državnih službenika i namještenika u Ministarstvu državne imovine koji je sadržan u tablici u prilogu ove Uredbe i koja čini sastavni dio Uredbe o unutarnjem ustrojstvu Ministarstva državne imovine.

Članak 5.

Ministar državne imovine će, u roku od 30 dana od dana stupanja na snagu ove Uredbe uz prethodnu suglasnost središnjeg tijela državne uprave nadležnog za službeničke odnose, donijeti Pravilnik o unutarnjem redu Ministarstva državne imovine usklađen s odredbama ove Uredbe.

Članak 6.

Ova Uredba stupa na snagu prvoga dana od dana objave u Narodnim novinama.

Klasa:

Urbroj:

Zagreb,

**PREDSJEDNIK**

mr. sc. Andrej Plenković

OKVIRNI BROJ DRŽAVNIH SLUŽBENIKA I NAMJEŠTENIKA

U MINISTARSTVU DRŽAVNE IMOVINE

|  |  |
| --- | --- |
| Unutarnje ustrojstvene jedinice u sastavu Ministarstva | Okvirni broj izvršitelja |
| 1. KABINET MINISTRA  | 11 |
| 2. GLAVNO TAJNIŠTVO  | 1 |
| \* neposredno u Glavnom tajništvu, izvan sastava nižih ustrojstvenih jedinica  | 1 |
| 2.1. Sektor za ljudske potencijale, opće poslove, oduzetu imovinu i informatičku potporu | 1 |
| 2.1.1. Služba za ljudske potencijale, opće poslove i oduzetu imovinu | 1 |
| \* neposredno u Službi za ljudske potencijale, opće poslove i oduzetu imovinu, izvan sastava nižih ustrojstvenih jedinica Službe | 13 |
| 2.1.1.1. Odjel za oduzetu imovinu | 3 |
| 2.1.1.2. Odjel pisarnice | 10 |
| 2.1.2. Služba za informatičku potporu i informacijsku sigurnost | 7 |
| 2.2. Sektor za financijsko upravljanje, računovodstvo i javnu nabavu | 1 |
| 2.2.1. Služba za financijsko planiranje, proračun, analize i javnu nabavu | 1 |
| \* neposredno u Službi za financijsko planiranje, proračun, analize i javnu nabavu, izvan sastava nižih ustrojstvenih jedinica Službe | 6 |
| 2.2.1.1. Odjel za javnu nabavu | 3 |
| 2.2.2. Služba za računovodstvene poslove | 7 |
| Glavno tajništvo – ukupno | 55 |
| 3. UPRAVA ZA NEKRETNINE |  |
| \* neposredno u Upravi za nekretnine, izvan sastava nižih ustrojstvenih jedinica  | 2 |
| 3.1. Sektor za stanove, poslovne prostore i zemljišta | 1 |
| 3.1.1. Služba za stanove | 7 |
| 3.1.2. Služba za poslovne prostore | 7 |
| 3.1.3. Služba za zemljišta | 1 |
| 3.1.3.1. Odjel za raspolaganje građevinskim zemljištem | 5 |
| 3.1.3.2. Odjel za infrastrukturu i eksploatacije | 5 |
| 3.1.3.3. Odjel za bivšu vojnu imovinu | 5 |
| 3.2. Sektor za investicijske projekte, pravne i tehničke poslove i jedinice lokalne i područne (regionalne) samouprave  | 1 |
| 3.2.1. Služba za investicijske projekte | 7 |
| 3.2.2. Služba za pravne poslove | 9 |
| 3.2.3. Služba za tehničke poslove | 7 |
| 3.2.4. Služba za jedinice lokalne i područne (regionalne) samouprave | 1 |
| \* neposredno u Službi za jedinice lokalne i područne (regionalne) samouprave, izvan sastava nižih ustrojstvenih jedinica Službe | 6 |
| 3.2.4.1. Područna jedinica Osijek  | 3 |
| 3.2.4.2. Područna jedinica Rijeka  | 3 |
| 3.2.4.3. Područna jedinica Split  | 3 |
| Uprava za nekretnine – ukupno | 73 |
| 4. UPRAVA ZA TRGOVAČKA DRUŠTVA  |  |
| \* neposredno u Upravi za trgovačka društva, izvan sastava nižih ustrojstvenih jedinica  | 2 |
| 4.1. Sektor za trgovačka društva | 1 |
| 4.1.1. Služba za strateška trgovačka društva i restrukturiranje | 9 |
| 4.1.2. Služba za nestrateška trgovačka društva | 7 |
| 4.2. Sektor za strategije, planove i izvještavanje | 1 |
| 4.2.1. Služba za strateško planiranje i upravljanje projektima | 8 |
| 4.2.2. Služba za koordinaciju sustava upravljanja | 8 |
| 4.2.3. Služba za regulativu i izvještavanje | 8 |
| Uprava za trgovačka društva – ukupno | 44 |
| 5. SAMOSTALNI ODJEL ZA ODNOSE S JAVNOŠĆU I PROTOKOL | 4 |
| 6. SAMOSTALNI ODJEL ZA REGISTAR DRŽAVNE IMOVINE | 3 |
| 7. SAMOSTALNI ODJEL ZA CRKVENU IMOVINU I SUKCESIJU | 3 |
| 8. SAMOSTALNI ODJEL ZA UNUTARNJU REVIZIJU | 3 |
| Ministarstvo državne imovine – ukupno  | 196 |

**Obrazloženje**

Zakon o sustavu državne uprave („Narodne novine“, br. 66/19) stupio je na snagu 18. srpnja 2019. godine.

Navedenim Zakonom propisano je da upravnom organizacijom u sastavu ministarstva rukovodi ravnatelj, te da će Vlada Republike Hrvatske u roku od 60 dana od dana stupanja na snagu Zakona uskladiti uredbe o unutarnjem ustrojstvu tijela državne uprave s odredbama Zakona.

Ovom Uredbom se unutarnje ustrojstvo Ministarstva državne imovine usklađuje s odredbama Zakona o sustavu državne uprave u dijelu koji se odnosi na rukovođenje upravnim organizacijama u sastavu Ministarstva pa se iz važeće Uredbe brišu pomoćnici ministara umjesto kojih se navode ravnatelji uprava.

Ukupan okvirni broj državnih službenika i namještenika potrebnih za obavljanje poslova iz djelokruga Ministarstva ostao je isti jer u Službi za pravne poslove u Upravi za nekretnine ukinut jedan izvršitelj te je broj izvršitelja u Službi za pravne poslove smanjen s 10 na 9 izvršitelja, a jedan izvršitelj (ravnatelj) je dodan neposredno u Upravi za nekretnine, izvan sastava nižih ustrojstvenih jedinica. Isto tako u Službi za nestrateška trgovačka društva u Upravi za trgovačka društva je ukinut jedan izvršitelj te je broj izvršitelja u Službi za nestrateška trgovačka društva smanjen s 8 na 7 izvršitelja, a jedan izvršitelj (ravnatelj) je dodan neposredno u Upravi za trgovačka društva, izvan sastava nižih ustrojstvenih jedinica.

Zakonom o sustavu državne uprave propisano je da provedbeni propisi stupaju na snagu osmoga dana od dana objave, ali da iznimno, zbog osobito opravdanih razloga, provedbenim propisom može biti utvrđen drukčiji rok njegova stupanja na snagu, a najranije prvoga dana od dana objave.

Kako je Zakon o sustavu državne uprave odredio da upravnom organizacijom u sastavu ministarstva rukovodi ravnatelj, a ne više pomoćnik ministra, i kako je navedena promjena bitna za funkcioniranje ministarstva, ista predstavlja osobito opravdani razlog za stupanje na snagu ove Uredbe prvog dana od dana objave pa je tako Uredbom i određeno.

Financijska sredstva za provedbu ove Uredbe planirana su i osigurana su u Državnom proračunu Republike Hrvatske na razdjelu Ministarstva državne imovine.